  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын нырысетӥ классэ мынэм пиналъёс понна 5-9 куарусёнэ циркын 14 дунтэк возьматонъёс ортчозы. Тодонлык нуналлы сӥзем программаез 22 сюрс пала нылъёс но пиос учкозы. Со сярысь элькун тӧролэн но кивалтэтлэн пресс-службазы ивортӥз. Пиналъёс скейтбордэн нискылась пуныосты, омыр гимнастъёсты, дышетэм беренэсъёсты (попугай), цирк студиысь акробатъёсты, клоунэз адӟозы. Школае нырысьсэ мынэмъёсты Удмуртиысь кивалтэтлэн тӧроез Ярослав Семёнов ӟечкылаз, пиналъёслы тыршыны, дышетӥсьёссылэсь кылзӥськыны, кин луэмзы потэ луыны сӥзиз. « Туннэ возьматон – тӥледлы Удмурт Элькунлэн тӧроезлэсь Александр Бречаловлэсь кузьым, со тоднлык доры бадӟым сюрес кутсконлы сӥземын. Малы ке шуоно котькуд секыт ужез ӟеч мылкыдын кутсконо » Ярослав Семёнов, Удмуртиысь кивалтэтлэн тӧроез Учкисьёс пӧлын нимысьтыз ожгар ужрадэ пыриськисьёслэн но, Украинаысь но Россилэн выль улосвылъёсысьтыз амалтэк кошкем семьяосысь но пиналъёс. Мукет каръёсысь но ёросъёсысь дышетскисьёсты школа автобусъёсын нуо-ваё, соосты кун анвтоинспекци келяса ветлэ. Тодэ вайытом, нырысетӥ классын дышетскиьёслы цирк возьматонъёсты кузьман сям 2003-тӥ арын кылдӥз. Тегъёс: Удмуртия Цирк пиналъёс  